CELEX: 32011D0662
Language: lt
Date: 1317859200000
Title: 2011 m. spalio 6 d. Komisijos įgyvendinimo sprendimas, kuriuo iš dalies keičiamas Įgyvendinimo sprendimas 2011/402/ES dėl neatidėliotinų priemonių, taikytinų iš Egipto importuojamoms ožragių sėkloms, tam tikroms sėkloms ir pupelėms (pranešta dokumentu Nr. C(2011) 7027) Tekstas svarbus EEE

7.10.2011   
            
            
               LT
            
            
               Europos Sąjungos oficialusis leidinys
            
            
               L 263/20
            
         KOMISIJOS ĮGYVENDINIMO SPRENDIMAS
   2011 m. spalio 6 d.
   kuriuo iš dalies keičiamas Įgyvendinimo sprendimas 2011/402/ES dėl neatidėliotinų priemonių, taikytinų iš Egipto importuojamoms ožragių sėkloms, tam tikroms sėkloms ir pupelėms
   (pranešta dokumentu Nr. C(2011) 7027)
   (Tekstas svarbus EEE)
   (2011/662/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 53 straipsnio 1 dalies b punkto i ir iii papunkčius,
   kadangi:
   
               (1)
            
            
               Reglamente (EB) Nr. 178/2002 nustatyti Sąjungos ir nacionalinio lygmens bendrieji principai apskritai dėl maisto ir pašarų, ir konkrečiai dėl maisto ir pašarų saugos. Jame nustatytos neatidėliotinos priemonės, jeigu yra akivaizdžiai aišku, kad iš trečiųjų šalių importuojami maisto produktai ar pašarai gali kelti didelę riziką žmonių sveikatai, gyvūnų sveikatai arba aplinkai ir kad susijusios (-ių) valstybės (-ių) narės (-ių) taikomomis priemonėmis tinkamai išvengti rizikos neįmanoma;
            
         
               (2)
            
            
               buvo nustatyta, kad tam tikros ožragių sėklų siuntos iš Egipto yra Shiga toksiną išskiriančių Esherichia coli bakterijų (STEC), kurių serotipas O104:H4, sukelto protrūkio ES priežastis. 2011 m. liepos 6 d. Komisijos įgyvendinimo sprendime 2011/402/ES dėl neatidėliotinų priemonių, taikytinų iš Egipto importuojamoms ožragių sėkloms, tam tikroms sėkloms ir pupelėms (2) nustatytas draudimas importuoti produktus, kurių konkretūs mokesčių kodai nurodyti priede;
            
         
               (3)
            
            
               2011 m. rugpjūčio 21–25 d. Komisijos maisto ir veterinarijos tarnyba atliko auditą Egipte siekdama susekti galimą nesenų E. coli (O104:H4 serotipas) sukeltos infekcijos protrūkių Vokietijos šiaurinėje dalyje ir Bordo (Prancūzijoje) šaltinį ir įvertinti įtariamų sėklų augimo ir apdorojimo sąlygas;
            
         
               (4)
            
            
               nors audito duomenys ir veiksmai, kurių ėmėsi Egiptas, dar nagrinėjami, buvo nustatyti žmonėms vartoti skirtų sėklų, kurios gali būti daiginamos, auginimo trūkumai. Tačiau tie patys trūkumai nebuvo nustatyti tiesiogiai vartoti žmonėms skirtų šviežių ankštinių daržovių auginimo vietose. Be to, nors šviežiomis ar šaldytomis ankštinėmis daržovėmis prekiaujama, kol sėklos dar nesubrendo, tokios sėklos negali būti naudojamos daiginimui;
            
         
               (5)
            
            
               iš Egipto importuojamos šviežios ar šaldytos ankštinės daržovės, išskyrus daigus, nebeturėtų būti laikomos kaip keliančios pavojų maisto saugai ir jų importas vėl turėtų būti leidžiamas. Todėl Įgyvendinimo sprendime 2011/402/ES nustatytos neatidėliotinos priemonės turėtų būti persvarstytos remiantis nauja informacija. Atitinkamai reikėtų iš dalies pakeisti Įgyvendinimo sprendimo 2011/402/ES priedą;
            
         
               (6)
            
            
               Įgyvendinimo sprendime 2011/402/ES skirtingai traktuojamos sėjai skirtos garstyčių sėklos ir kitos garstyčių sėklos, kurių KN kodas yra 1207 50. Kadangi visoms šioms sėkloms priskiriamas KN kodas 1207 50, Įgyvendinimo sprendimo 2011/402/ES tekstas turėtų būti supaprastintas. Taip pat KN kodų seka turėtų būti suderinta su muitinės kodų nomenklatūra;
            
         
               (7)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2011/402/ES priedas keičiamas šio sprendimo priedu.
   2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. spalio 6 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 31, 2002 2 1, p. 1.
   
      (2)  OL L 179, 2011 7 7, p. 10.
   
      PRIEDAS
      
         
            „PRIEDAS
            
               Sėklos ir pupelės, kurių importas iš Egipto uždraudžiamas iki 2011 m. spalio 31 d.
            
            
                        KN kodas
                     
                     
                        Aprašymas
                     
                  
                        ex 0704 90 90
                     
                     
                        Gražgarsčių daigai
                     
                  
                        ex 0706 90 90
                     
                     
                        Burokėlių daigai, ridikų daigai
                     
                  
                        ex 0708
                     
                     
                        Ankštinių daržovių daigai, švieži ar šaldyti
                     
                  
                        ex 0709 90 90
                     
                     
                        Sojos pupelių daigai
                     
                  
                        0713
                     
                     
                        Džiovintos ankštinės daržovės, gliaudytos, su luobelėmis arba be luobelių, skaldytos arba neskaldytos
                     
                  
                        0910 99 10
                     
                     
                        Ožragių sėklos
                     
                  
                        1201 00
                     
                     
                        Sojos pupelės, skaldytos arba neskaldytos
                     
                  
                        1207 50
                     
                     
                        Garstyčių sėklos
                     
                  
                        1207 99 97
                     
                     
                        Kitos aliejinių kultūrų sėklos ir vaisiai, skaldyti arba neskaldyti
                     
                  
                        1209 10 00
                     
                     
                        Cukrinių runkelių sėklos
                     
                  
                        1209 21 00
                     
                     
                        Mėlynžiedžių liucernų sėklos
                     
                  
                        1209 91
                     
                     
                        Daržovių sėklos
                     
                  
                        ex 1214 90 90
                     
                     
                        Mėlynžiedžių liucernų daigai“